**VEKSTBARNEHAGEN**

**VIRKSOMHETSPLAN**

**2016**

**-**

**2018**

**Barna i Vekstbarnehagen opplever glede, trivsel og mestring**

**VISJON OG VERDIGRUNNLAG**

*Alle barna i Vekstbarnehagen skal bli kjent med seg selv, hverandre og de voksne, oppleve glede og trygghet og mestring.*

Barnehagen drives i samsvar med Rammeplan for barnehager og ”Lov om Barnehager” hvor formålet er å gi barna gode utviklings – og aktivitetsmuligheter i nær forståelse og samarbeid med barnas hjem.

Alle barn er unike og barnehagen legger vekt på respekt for menneskeverd og forskjellighet i et inkluderende oppvekst- og opplæringsmiljø. Barnehagen legger vekt på å fremme barns egenverd, toleranse, likeverd og anerkjennelse for alle i barnehagens felleskap.

Sosialisering er hovedmål for barnehagen. Alle barna skal lære å forholde seg til normer, verdier og livsmønster i barnehagen og samfunnet, og utvikle ferdigheter i å omgå andre, mestre selvstendighet og medvirkning og ta medansvar for seg selv og andre. Barnehagen legger vekt at hvert enkelt barn skal få mulighet til å utvikle seg i forhold til sitt modenhetsnivå og fra der de nå befinner seg utviklingsmessig.

**Satsingsområder**

I satsingsområdene til Vekstbarnehagen ivaretas kapittel 2; Omsorg, lek og læring og kapittel 3; Fagområdene i rammeplanen for barnehager.

Barnehagens læringsmiljø tar utgangspunkt i rammeplanens fagområder:

* Kommunikasjon, språk og tekst
* Kropp bevegelse og helse
* Kunst, kultur og kreativitet
* Natur, miljø og teknikk
* Etikk, religion og filosofi
* Nærmiljø og samfunn
* Antall, rom og form

Den overordnede paraplyen for barnehagens satsingsområder er ***inkludering og sosial kompetanse***, med følge underområder.

* Omsorg og barns medvirkning
* Lek og læring
* Samspill, kommunikasjon, kulturell og digital kompetanse

**INKLUDERING OG SOSIAL KOMPETANSE**

Barnehagen skal være et godt sted å være og alle barn skal oppleve å bli inkludert. De mellommenneskelige samspill skal utvikles til et positivt miljø. Gjennom sosialt samspill i dagliglivet utvikler barna en selvoppfatning og en sosial identitet. Samtidig utvikler de både evne til å knytte forbindelser med andre og til å oppleve egen identitet som atskilt fra andre. Denne utviklingen fyller to funksjoner på samme tid, nemlig sosialisering og individualisering.

Omsorg og barns medvirkning

Barna skal gis mulighet til å gi uttrykk for sine synspunkter gjennom ord og handling, og de må oppleve å bli tatt på alvor. Dette skjer først og fremst i det sosiale samspillet mellom barn - barn og barn - voksne i deres nære omgivelser.

Barna trenger rettferdige grenser. De må vite hva de for lov til og ikke. Grensesetting skaper trygghet. De skal henvende seg på en positiv måte overfor hverandre, ikke såre, forulempe, herske eller utstøte andre, men fokusere på omsorg, trøst, høflighet/ respekt og hjelpsomhet. Her er de voksne og de eldste barna viktige modeller.

**Lek og læring**

Leken er ett virkemiddel for å fremme barnets utvikling intellektuelt, språklig, fysisk, sosialt og emosjonelt. Leken styrker også barnets identitet og selvfølelse.

I dagens samfunn skjer det stadig endringer og gjennom leken får barnet mulighet til å mestre disse, de vil kunne utvikle en åpen og fleksibel væremåte. De vil også gjennom leken lære å mestre hverdagssituasjoner. Leken kjennetegnes ved at den er impulsstyrt og styrt av barnets fantasi. I leken må barnet kunne skille mellom fantasi og virkelighet. Leken må utvikles og læres og barnehagen er en trygg arena hvor barnet kan utvikle dette samspillet.

Barna er i lekeaktivitet store deler av dagen og får gjennom dette brukt kroppen. Ulike formingsaktiviteter inngår som en del av barnehagens virksomhet. Slike aktiviteter utvikler barnas fantasi, samtidig som deres utholdenhet og ferdigheter utvikles.

Deler av dagen består av frilek der barna selv kan velge hva de vil leke. Denne leken styres likevel i en viss grad av de voksne, og vi legger vekt på at de voksne på avdelingen skal være sammen med barna i mindre organisert lek. Gjennom leken lærer barna å ta hensyn til hverandre, vente på tur, dele og i tillegg lærer de å bruke forskjellige lekemateriell som innebærer ulike utfordringer.

**Kommunikasjon**

Kommunikasjon er viktig for å utvikle et godt muntlig språk. For utvikling av den sosiale kompetansen er kommunikasjon avgjørende, være seg verbal eller nonverbal. Gjennom samtale, høytlesning, rim, regler, sang, og ved at de voksne er gode modeller vil barna kunne utvikle god kunnskap om kommunikasjon, samspill, språk og tekst.

**Kultur og nærmiljø**

Barna skal lære seg å utforske miljøet rundt seg samtidig som de skal lære seg å innordne seg felles etiske normer og verdier i samfunnet. Her er det vesentlig med en balanse mellom det å markere egne behov og det å lære seg å ta hensyn til og tilpasse seg det miljøet man er en del av. Som barnehage er vår rolle å være gode modeller i formidling av kultur, holdninger og respekt for andre, nærmiljøet vi bor i og seg selv.

**Digital:**

Data har blitt en stor del av barnas hverdag, vi vil også gjøre dette til en naturlig del av barnas dag i barnehagen. Dette vil bli gjort gjennom bruk av PC til kunnskaps spill ved læring av tall, begreper, former, bokstaver og logisk tenkning.

**METODIKK**

Barnehagens arbeidsmåter er i stor grad tverrfaglig. Derfor vil disse fagområdene sjeldent opptre alene, de vil være vevet sammen i glidende overganger.

Generelt ønsker vi å sikre barna en allsidig utvikling gjennom:

* Samlingsstunder
* Turer i nærmiljøet
* Daglige rutinesituasjoner
* Høytlesning
* Sang og musikk
* Formingsaktiviteter
* Drama
* Data

Språk

* lære å snakke og utvikle språket
* gi uttrykk for følelser
* gi uttrykk for tanker

- gi uttrykk for egne meninger og behov

**Samspill**

* være deltager og oppleve tilhørighet i barnehagen
* være nyttig sammen
* utvikle vennskap
* glede seg sammen
* eie ting sammen
* vente sammen
* løse konflikter sammen

Omsorg

* ta hensyn til hverandre
* vise omsorg for hverandre
* trygghet

- medvirkning

- positive holdninger

Læring

* lek
* arbeid
* skapende aktivitet
* naturopplevelser

**BARNEHAGENS ORGANISERING**

**Avdelingene**

Barnehagen har to avdelinger; Snipp og Snapp. På Snipp går barn i alderen 3 – 6 år, og på Snapp går barn i alderen 1- 3 år. I tillegg disponerer vi uteareal «Snute» i Grønnsundveien der vi har vi en rullering, slik at alle barna i løpet av en måned får muligheter til å delta aktivt utendørsaktiviteter i form av naturopplevelser, turer, praktiske prosjekter og være ute i all slags vær.

**Aldersinndelte grupper**

For på best mulig måte å ivareta alle barns modenhets- og utviklingsnivå har barnehagen aldersinndelte grupper. Hovedmålet med de aldersinndelte gruppene er å gi et tilbud tilrettelagt barnets modenhetstrinn. Det vil bli utarbeidet en plan for hver gruppe som blir forelagt foreldrene underveis i barnehageåret. I disse gruppene vil vi legge til rette for at hvert enkelt barn trenes i å følge rutiner, regler og oppøve evnen til konsentrasjon, hukommelse, problemløsning og utholdenhet. Gjennom dette arbeidet er det et mål at barnet skal få en bedre begrepsforståelse og utvikle sin selvstendighet.

**Språk og språkgrupper**

Småbarnsalderen er den grunnleggende perioden for utvikling av språk. Det er viktig at vi som barnehage sørger for at alle får varierte og positive erfaringer med å bruke språket som kommunikasjonsmiddel og som redskap for tenkning, gi uttrykk for egne tanker og følelser. Det at barna får felles opplevelser i barnehagen gir barna en mulighet for kommunikasjon barna imellom. I deler av gruppetiden blir det lagt stor vekt på språklig stimulering som for eksempel lek med ord, rim og regler, sang og bevegelse som er en stor støtte for barnas utvikling av talespråket.

**Barnehagens dagsrytme**

7.30 barnehagen åpner

8.00 frokost

8.30 utelek

11.30 lunsj

12.00 soving / hvilstund

12.30 samlingsstund

13.00 styrt frilek/ aldersinndelte grupper (jf temaer i årsplanen)

15.00 mat/frukt

15.30 voksenstyrte aktiviteter / arbeidsoppgaver, frilek

17.00 barnehagen stenger

**Tradisjoner og merkedager**

**Fellessamling**

* En gang pr. uke samles alle barna til fellessamling i barnehagen.

**Fødselsdager**

* Barnehagen heiser flagg.
* Barnet får krone og et hefte med tegninger fra de andre barna.

**Høst**

* Høstfest med foreldre og barn gjennomføres i september.
* Høsttur med barna gjennomføres i september.

**Jul**

* Julegrantenning og St. Lucia samling med barn og foreldre.
* Juleverksted. Avdelingene samles og tilrettelegger for ulike juleforberedelser for barna i gruppen.
* Nissefest. Barna kler seg som nisser en dag i den siste uken før juleferien og avdelingene møtes og spiser julegrøt.

**Vår**

* Karneval. Utkledning og fest for barn og personalet i februar.
* Påskegrilling foregår på Snute den siste uke før påske. Foreldrene tar med pølser og drikke, og barna underholder.
* Barne- og foreldredugnad. Opprydningsdugnad for personalet, foreldre og barn i og utenfor barnehagen i begynnelsen av mai.
* 17. mai feires med barna 16. mai.
* Sommerfest arrangeres for barn og foreldrene i midten av juni.

**pedagogiske begrunnelser HVERDAGSSITUASJONER**

I løpet av en dag (jf dagsrutinene) i barnehagen er det mange rutinesituasjoner, f.eks. garderobesituasjoner, måltider og hvilestund. I disse rutinesituasjonene legger vi også vekt på at barna skal lære noe.

|  |  |  |  |  |
| --- | --- | --- | --- | --- |
| SITUASJON | | HVA VIL VI OPPNÅ? | HVA KAN VI GJØRE FOR Å FÅ TIL DETTE? | |
| Bringe/hente-  Situasjon | | Barna skal få en trygg start og avslutning på dagen.  Føle seg velkommen. Lære å hilse, ta avskjed. | Personalet kommer ut i garderoben for å ta i mot og ta avskjed med barnet.  Fokusere på barnet,  Hilser og tar avskjed med hvert enkelt barn. | |
| Garderobe | | Barna skal bli selvhjulpne.  Fremme den motoriske utviklingen  Fin situasjon for begrepstrening (klærne og kroppen)  Oppmuntre barna til å hjelpe hverandre | La barna være aktive i å kle av/på seg selv.  Sitte på gulvet å ta i føttene, løfte et ben, stikke en fot ned i støvelen, dra i en glidelås.  Snakke om hva plaggene heter og de ulike kroppsdelene. F.eks. så fin rød bukse du har, nå kan vi se om bena kommer ned i den.  Det er lettere å dra bukse og støvler av andre, enn seg selv | |
| Temaer/  Aktiviteter  Språkgrupper  Aldersgrupper  Naturgruppe  Prosjekter | | Ro rundt aktivitetene slik at det blir mest mulig utbytte for det enkelte barn.  Vil fremme barnas språkutvikling gjennom å trene barna på å leke med språket.  I de aldersinndelte gruppene vil vi trene barna på sosialt samspill med barn på samme alder, og gi barna ny kunnskap tilrettelagt for de ulike aldersgruppene.  Barna skal bli kjent med naturen og miljøet rundt oss. Lære om hvordan man forholder seg til naturen rundt oss.  Gi barna erfaring i å jobbe i prosess, oppleve fellesskap for et felles mål. Gi barnet kunnskap om medvirkning og medansvar. | Barna sitter ved bordet, de voksne hjelper barna med det de trenger.  Barna vil bli satt i grupper på tvers av alder og avdeling, Her vil det bli brukt ulike metoder for å fremme barns språk. Eventyr, sanger, rim og regler og samtaler  Gruppene møtes på et sted hver gang. Her vil det være en eller to voksne, som vil tilrettelegge opplegg med tanke på barnas utvikingstrinn og alder.  Dette kommeri hovedsak til å bli på Snute denne gruppen blir gjennomført. Her vil det bli arrangert turer og aktiviteter ute og inne i forbindelse med temaet.  Barna vil bli tatt med på ”møter” hvor det vil bli gjort beslutninger for prosjektets fremdrift, om det skal bli en forestilling, utstilling og hvordan vi skal jobbe på tvers av alle tre avdelingene.  Vi tenker oss at vi kan ha et til to prosjekter i løpet av et barnehageår. | |
| SITUASJON | HVA VIL VI OPPNÅ | | | HVA KAN VI GJØRE FOR Å FÅ TL DETTE, |
| Måltid | Ha et rolig og hyggelig måltid.  Fremme barnas selvstendighet  Fremme barnas språkutvikling  Lære bordskikk. | | | Sitte ved faste plasser, senke stemmen, synge bordsang. En voksen sitter ved bordet hele tiden. Barn og voksne snakker med hverandre. Ta seg god til ved bordet.  Ta brød selv, velge pålegg og smøre selv (over 2 år). Sette kopp og tallerken i vaskemaskin, hjelpe til med å dekke bord (ordensbarn).  Voksne skal være rollemodeller, vise teknikker på f.eks. hvordan man holder kniven når man smører.  Snakke med barna om konkrete ting på bordet, hva de har på maten o.l.  Ikke grise med maten. Lære å si ”kan jeg få?” og ”takk for maten”.  Sende pålegg. Ikke gå fra bordet uten lov. Spise opp maten, drikke opp melken. Dersom barnet ikke orker/ikke vil gjør vi avtale om f.eks. å dele skiva, da kan barnet velge bit.  Motivere barnet til å drikke en slurk til av melken. Barna blir ikke tvunget til å spise/drikke. |
| Hvile/sove | Søvn og hvile er viktig og for mange kanskje en forutsetning for at lek, rutine situasjoner og læring i barnehagen skal bli positivt.  De som ikke sover, hviler.  Når barnet våkner i barnehagen skal det være en god, rolig og trygg situasjon. | | | Barna har faste plasser i reiseseng, på madrass eller ute i vogn. De har med seg det de bruker av smokk, kosedyr o.l.  Høytlesning, musikk o.l.  Kosestund. Sitte på fanget, snakke rolig og gi mye kroppskontakt |
| Samling | Lære barna å konsentrere oppmerksomheten mot noe som formidles av en voksen.  Fremme språkutviklingen.  Barna skal lære å lytte til andre, vente på tur til å snakke selv.  Oppleve fellesskaps-  følelse i gruppa. Lage en god atmosfære. | | | Sanger, bøker, dramatisering av eventyr,  Sangleker, rim og regler, flanellograf, bilder.  Barna lærer nye sanger og begreper.  Bruke tid til å la det enkelte barn prate.  Fast samlingsplass, sitte tett inntil hverandre i en ring. |
| Toalett | Fremme selvstendighets- utviklingen.  Det skal være naturlig å skifte bleie i barnehagen.  Etter hvert skal det bli naturlig å sitte på do/potte, for så å kunne si i fra når en skal på do.  Stimulere språkutviklingen  Vise omsorg for hvert enkelt barn. Oppnå at barnet blir trygg på situasjonen. | | | Kle av seg selv, evnt. hjelpe hverandre. Vaske hender/ansikt og tørke hendene selv.  Gjøre det hyggelig på badet, synge og skryte av barnet.  Snakke sammen om det vi gjør, ser o.l.  Voksen skal være sammen med barna på badet. Ta med et eller to barn for å stelle dem / de steller seg selv. |
| Lek | Leken er barnas arbeid, og gir muligheter til læring på alle plan. Det er viktig at alle får delta i leken utfra de forutsetninger de har mht. alder og modenhet.  Barna:  - skal ha det gøy sammen  - lære å løse enkle konflikter  - skal lære å bruke konkret lekemateriell  - skal utvikle seg til mer selvstendige individer  - skal lære å ta hensyn, ikke ødelegge  - lære å leke i grupper. | | | I leken skal barna i størst mulig grad få lov til å utfolde seg fritt mht. hva og hvem de vil leke med.  De voksne skal være med i leken der det er naturlig.  De skal observere og gripe inn hvis det oppstår konflikter, tilrettelegge og stimulere der det trengs. Barna blir også delt inn i små grupper som delvis blir styrt av en voksen. |